ຊາວລາວ ທີ່ອາໄສ ຢູ່ພາກເໜືອ ຄາລີຟໍເນຍ ຖືກໄຟປ່າ ຄຸກຄາມ
ໄຟປ່າໄດ້ໄໝ້ລາມ ນັບຕັ້ງແຕ່ຕອນແລງ ຂອງວັນອາທິດທີ່ຜ່ານມາ ເຊິ່ງຜູ້ຄົນສ່ວນໃຫຍ່ ແມ່ນໄດ້ພາກັນກຽມນອນ ຫຼືບໍ່ກໍໄດ້ນອນຫຼັບແລ້ວ.
ໄຟໄໝ້ປ່າຮຸນແຮງທີ່ພາກເໜືອຂອງລັດ ຄາລີຟໍເນຍ ຍັງສືບຕໍ່ແຜ່ກະຈາຍໄປຫຼາຍພື້ນ ທີ່ກວ້າງຂວາງ ໂດຍສ້າງຄວາມເສຍຫາຍຢ່າງຫຼວງຫຼາຍຕໍ່ຊັບສິນຂອງປະຊາຊົນທີ່ອາ ໄສຢູ່ໃນທ້ອງຖິ່ນ, ລວມທັງຄອບຄົວຂອງຄົນ ລາວ ຫຼາຍຄອບຄົວ ໃນນັ້ນບາງຄອບຄົວ ແມ່ນໄດ້ຮັບຄວາມເສຍຫາຍຢ່າງໜັກເຊິ່ງເຮືອນ ແລະ ຊັບສິນຂອງເຂົາເຈົ້າໄດ້ຖືກໄຟ ໄໝ້ບໍ່ເຫຼືອ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໄຟໄໝ້ປ່າທີ່ເກີດຈາກລົມພັດແຮງໄດ້ກໍ່ໃຫ້ເກີດພາຍຸໄຟຮ້າຍແຮງໃນພື້ນທີ່ ພາກເໜືອ ຂອງລັດ ຄາລິຟໍເນຍ ເຊິ່ງເປັນບ່ອນຜະລິດເຫຼົ້າແວັງທີ່ສຳຄັນຂອງປະເທດ ປັດຈຸບັນນີ້ໄຟດັ່ງກ່າວໄດ້ສ້າງຄວາມເສຍຫາຍຢ່າງຫຼວງຫຼາຍໃຫ້ແກ່ປະຊາຊົນທີ່ອາ ໄສຢູ່ໃນທ້ອງຖິ່ນ, ໂດຍສະເພາະໃນເມືອງ Santa Rosa ເຂດ Sonoma County ແລະອ້ອມແອ້ມ ປະຊາຊົນຊາວ ລາວ ຈຳ ນວນນຶ່ງທີ່ອາໄສຢູ່ໃນບໍລິເວນນັ້ນ ກໍແມ່ນ ຜູ້ທີ່ໄດ້ຮັບຜົນກະທົບຢ່າງໜັກຈາກໄພພິບັດດັ່ງກ່າວ ຍານາງ ບຸດສະບາ ເຈນເນັດວິໄລ ທີ່ອາໄສຢູ່ໃນເມືອງ Penngrove ເຂດ Sonoma County ນັ້ນ ແມ່ນເຮັດວຽກທີ່ສະຖາບັນການສຶກສາສອງແຫ່ງຄື ມະຫາວິທະຍາໄລ Junior ແລະ ມະວິທະຍາໄລລັດຖະບານ Sonoma ຍານາງບຸດສະບາ ເຈນເນັດວິໄລ ໄດ້ກ່າວວ່າ ລັດຖະບານໃນທ້ອງຖິ່ນໄດ້ຈັດສະຖານທີ່ອາໄສລີ້ໄພສຳລັບປະຊາຊົນທີ່ມີຄວາມຕ້ອງ ການ, ແຕ່ປະຊາຊົນຜູ້ຖືກເຄາະຮ້າຍສ່ວນໃຫຍ່ໄດ້ຫັນໄປຂໍພັກລີ້ໄພຢູ່ວັດ ລາວ ແທນ ດັ່ງທີ່ຍານາງ ບຸດສະບາ ໄດ້ອະທິບາຍ ຍານາງ ບຸດສະບາ ກ່າວວ່າ ໄຟໄດ້ລຸກລາມໄປທົ່ວຫຼາຍເມືອງເກືອບ 69,000 ເຮັກຕາ ຕຳຫຼວດໄດ້ປິດຫົນທາງ ຫຼາຍເສັ້ນ ແລະ ປ້ອງກັນບໍ່ໃຫ້ປະຊາຊົນເຂົ້າໄປໃນໝູ່ບ້ານທີ່ຖືກທຳລາຍ, ເຊິ່ງບາງຄົນ ກ່າວວ່າ ເຂົາເຈົ້າບໍ່ສາມາດຈື່ຖະໜົນ ແລະ ເຂດທີ່ຢູ່ອ້ອມແອ້ມໄດ້ເລີຍ ທ່ານ ຄຳພູມີ ພັນໂນຣາດ ຄົນ ລາວ ທີ່ອາໄສຢູ່ເຂດໄຟໄໝ້ໄດ້ກ່າວວ່າ ໄຟໄໝ້ປ່າໄດ້ໄໝ້ລາມນັບຕັ້ງແຕ່ຕອນແລງຂອງວັນອາທິດທີ່ຜ່ານມາ ເຊິ່ງປະຊາຊົນ ສ່ວນໃຫຍ່ ແມ່ນໄດ້ພາກັນກຽມນອນ ຫຼື ໄດ້ນອນຫຼັບແລ້ວ ແລະ ຫຼາຍຄົນກໍກຽມຕົວ ເກັບເຄື່ອງບໍ່ທັນ ນອກຈາກເອົາເອງໃຫ້ລອດອອກມາຈາກເຮືອນຂອງເຂົາເຈົ້າ ຄອບຄົວຂອງທ່ານ ໂກ້ ທຳມະໂສດ ແມ່ນນຶ່ງໃນບໍ່ເທົ່າໃດຄອບຄົວຄົນ ລາວ ທີ່ໄດ້ຮັບ ຄວາມເສຍຫາຍໜັກສຸດຈາກໄຟໄໝ້ປ່າຄັ້ງນີ້ ທ່ານໄດ້ກ່າວວ່າ ຄອບຄົວຂອງທ່ານ ໂກ້ ໄດ້ສູນເສຍເຮືອນທັງໝົດຫຼັງຈາກໄຟທີ່ໄດ້ລຸກລາມໄປໃສ່ ແຕ່ ວ່າສະມາຊິກຄອບຄົວຂອງທ່ານທຸກຄົນແມ່ນປອດໄພດີ ພ້ອມກັນນັ້ນ, ຍັງມີລູກຊາຍ ຂອງນຶ່ງຄະນະຜູ້ຊີ້ນຳວັດ ແລະ ຜູ້ຊ່ວຍບໍລິຫານສຳລັບວັດລາວ ໄຊເສດຖາ ທີ່ເມືອງ Santa Rosa ກໍຖືກໄຟໄໝ້ເຊັ່ນກັນ ປະທານາທິບໍດີ ດໍໂນລ ທຣຳ ໄດ້ປະກາດຫຼາຍພາກສ່ວນຂອງພາກເໜືອລັດ ຄາລິຟໍ ເນຍ ເປັນເຂດໄພພິບັດ, ເຮັດໃຫ້ເຂົາເຈົ້າສາມາດໄດ້ຮັບການຊ່ວຍເຫຼືອຈາກລັດຖະ ບານຢ່າງວ່ອງໄວ ຜູ້ປົກຄອງລັດທ່ານ Jerry Brown ໄດ້ປະກາດພາວະສຸກເສີນໃນ 8 ເມືອງ ຫົວໜ້າດັບເພີງກົມປ່າໄມ້ຂອງລັດຄາລິຟໍເນຍ ທ່ານ Ken Pimlott ໄດ້ເອີ້ນໄຟໄໝ້ປ່າ ຄັ້ງນີ້ວ່າເປັນ